Pécs-Baranyai Kereskedelmi és Iparkamara

A kiberbiztonság jelentősége az innovatív technológiák mellett
2025-05-29 10:00 - 13:30 (Europe/Budapest)
Hogyan védekezhetnek a vállalkozások a digitális világban rejlő kiberfenyegetésekkel szemben? A résztvevőkkel egy interaktív beszélgetés és tapasztalat megosztás keretében megvizsgáljuk, hogyan védhetik meg a vállalkozásukat a digitális fenyegetésektől és garantálhatják a technológiai innovációk biztonságos alkalmazását.

Workshop célja:
A workshop keretében közösen áttekintjük, hogy milyen lehetőségek állnak rendelkezésre a vállalkozások számára a kiberfenyegetésekről és kitettségekről, megoldási javaslatok és irányok felvázolásával.
Workshop ideje: 2025. május 29. 10:00 – 13:30
Helyszín: Teatrum Bistro (1065 Budapest, Nagymező utca 17.)
Előadó: Erdei Csaba, kiberbiztonsági szakértő, Infotér, alapító és cégvezető, ACPM IT Tanácsadó Zrt.

A DEDIH Klub májusi workshop alkalmán szó lesz:

A leggyakoribb kiberfenyegetések: adatszivárgás, adatlopás, phishing, ransomware. Hogyan védekezhetnek a vállalkozások?
Hogyan építhetnek ki hatékony kiberbiztonsági rendszereket a vállalkozásokban?
Legjobb gyakorlatok: biztonsági protokollok, adatvédelem, GDPR és más szabályozások.
Kiberfenyegetéseknek való kitettség felismerése. Case-study-k bemutatása és jógyakorlatok, tapasztalatok megosztása

Támogatott részvételi lehetőség a Portugal Smart Cities Summit kiállításon
2025-06-03 - 2025-06-05 | Feira Internacional de Lisboa, R. do Bojador, Lisszabon, 1998-010, Portugal
Magyarország lisszaboni Nagykövetsége immár negyedik alkalommal biztosít lehetőséget magyar cégek számára, hogy térítésmentesen bemutatkozhassanak, az idén 2025. június 3-5. között megrendezésre kerülő Portugal Smart Cities Summit kiállításon.

Portugal Smart Cities Summit
Várják a vállalatok jelentkezését a kormányzati megoldások, okos város, IT&IOT, kiberbiztonság, mobilitás, energetika, víz-, hulladék- és környezetgazdálkodás, valamint egészségipar területéről.
Jelentkezési határidő: 2025. április 13.
További információ: dr. Pekári-Vékei Judit külgazdasági attasé
judit.vekei@mfa.gov.hu
Tel.: +36 70 682 5982

Digitalizáció, kulturális örökség és intelligens turizmus - Online információs nap és partnerkereső lehetőség
2025-06-03 09:30 - 17:00 | Online
Az információs és partnerkereső rendezvény a digitalizációra, a kulturális örökségre és az intelligens turisztikai projektekre vonatkozó európai finanszírozási lehetőségekről szól. A cél, hogy a résztvevők megismerjék az európai finanszírozási rendszerek széles skáláján kínált pályázati felhívásokat (pl. Horizon Europe, Creative Europe, Interregional innovation investments).
Miért érdemes részt venni?

Tájékoztató (9.30-tól 12.30-ig): az Európai Bizottság előadói mutatják be a különböző uniós finanszírozási rendszerek keretében rendelkezésre álló lehetőségeket
Partnerkeresés (13.00-tól 17.00-ig): A résztvevők találkozókat szervezhetnek, hogy megvitassák a lehetőségeket és potenciális partnereket találjanak a jövőbeli együttműködéshez

A részletes program megtalálható az esemény honlapján.

Az esemény honlapja, regisztráció: https://www.b2match.com/e/cultural-heritage-infoday2025

Hogyan segíthetik a digitális eszközök a körforgásos gazdaságot? - webinárium
2025-06-03 10:00 - 12:00 | Online
A webinárium során bemutatásra kerülnek innovatív digitális eszközök, amelyek támogatják a fenntartható tervezést és gyártást, valamint segítik a körforgásosságot célzó döntéshozatalt az autóipari és elektronikai értékláncokban.

A résztvevők első kézből ismerhetik meg, hogyan működik a TXT digitális információmegosztó platformja és újrahasználati piactere, illetve ezek miként növelik az értéklánc átláthatóságát. Bemutatásra kerül továbbá, hogy a SUPSI módszertanai és eszközei hogyan támogatják a fenntarthatósági és körforgásossági döntéseket az életciklus-elemzés (LCA) és tanácsadás révén; a MARAS Recycling Simulation Tool-ja miként értékeli az újrahasznosítást, az életciklus végi (EoL) fenntarthatóságot és körforgásosságot; valamint hogyan támogatja az OFFIS által kialakított digitális iker a döntéshozatalt a gyártási folyamatokban.
A részvétel előzetes regisztrációhoz kötött:

REGISZTRÁCIÓ
PROGRAM
10:30 – 10:35 A CIRC-UITS PROJEKT BEMUTATÁSA – Paolo Rosa, adjunktus, Politecnico di Milano (POLIMI)
10:35 – 10:45 CIRC-UITS DIGITÁLIS ESZKÖZÖK: körforgásosság előmozdítása az elektronikai iparban – Mattia Calabresi, szoftvermérnök, TXT e-tech
10:45 – 11:00 CIRC-UITS ESZKÖZTÁR: élő bemutató – Mattia Calabresi, ipari szoftvermérnök, TXT e-tech , Federico Camilletti, szoftvermárnök, TXT e-tech
11:00 – 11:15 MÓDSZERTANOK ÉS ESZKÖZÖK FENNTARTHATÓ ÉS KÖRFORGÁSOS DÖNTÉSTÁMOGATÁSHOZ AZ IPARI GYÁRTÁSBAN: LCA és tanácsadás – Guiseppe Landolfi, kutatómérnök, Scuola universitaria professionale della Svizzera italiana (SUPSI), Alessandro Fontana, vezető oktató és kutató, Scuola universitaria professionale della Svizzera italiana (SUPSI)
11:15 – 11:30 ÚJRAHASZNOSÍTÁSI SZIMULÁCIÓ: módszertan és eszköz az újrahasznosítás, az EoL fenntarthatóság és körforgásosság értékelésére – Dr. ir. Antoinette van Schaik, ügyvezető igazgató, Material Recycling and Sustainability (MARAS) B.V.
11:30 – 11:45 DIGITÁLIS IKER tanácsadási funkciókkal – Dr. Ing. Alexandra Pehlken, kutatás-fejlesztési vezető, OFFIS – Institute for Information Technology, M.Sc. Lisa Dawel, kutató, OFFIS – Institute for Information Technology
11:45 – 12:00 KÉRDÉSEK & VÁLASZOK
12:00 – 12:05 ZÁRSZÓ – Paolo Rosa, adjunktus, Politecnico di Milano (POLIMI)

Török-Magyar Üzleti Fórum 2025 - Győrben
2025-06-03 10:00 - 15:00 | Győr-Moson-Sopron Vármegyei Kereskedelmi és Iparkamara székháza, Szent István út 10/A., Győr, Győr-Moson-Sopron, 9021, Magyarország
Ismerje meg a török befektetési, üzleti és együttműködési lehetőségeket, bővítse üzleti kapcsolatait török vállalkozásokkal június 3-án, a győri kamarában!

Időpont: 2025. június 3. (kedd)
Helyszín: GYMSM KIK székháza, Baross Gábor terem (9021 Győr, Szent István út 10/A.)
A Győr- Moson-Sopron Vármegyei Kereskedelmi és Iparkamara a Török Köztársaság Budapesti Nagykövetségével együttműködve Török-Magyar Üzleti Fórumot szervez 2025. június 3-án. A rendezvény első felében a résztvevő vállalkozások részletes tájékoztatást kapnak a török befektetési, üzleti és együttműködési lehetőségekről. Délután pedig B2B üzleti megbeszéléseket folytathatnak az eseményre érkező török vállalkozásokkal.
A rendezvényen történő részvétel díjmentes, de előzetes regisztrációt igényel.
Regisztrálni ITT lehet 2025. május 28. (szerda) 16 óráig.
Kérjük, amennyiben B2B-re jelentkezik, jelölje meg azokat a török vállalkozásokat, akikkel megbeszélést kíván folytatni. Felhívjuk figyelmüket, hogy a tárgyalások munkanyelve angol.
A török vállalkozások listáját itt találják: Török-Magyar Üzleti Fórum
Az Enterprise Europe Network keretében a „Hungarian Consortium for Enterprises” c. projekt megvalósulását az Európai Bizottság és a Miniszterelnökség Területfejlesztési Parlamenti Államtitkársága támogatja.

World Sauna Forum 2025
2025-06-04 - 2025-06-05 | Jyväskylä, Finland
A World Sauna Forum 2025 a világ legpihentetőbb üzleti eseménye. Az esemény a szaunázás szerelmeseinek globális találkozója, ahol előadók, kapcsolatépítési lehetőségek és számos magával ragadó szaunaélmény várja a résztvevőket. A 2025. június 4-6. között megrendezésre kerülő esemény a finnországi Jyväskyläbe hozza össze a vállalatokat, vásárlókat és szakembereket, hogy megvitassák a finn szaunát és annak számos üzleti lehetőségét, valamint a lehetséges együttműködéseket.
Az Enterprise Europe Network szervezi a partnerkeresést a 2025-ös World Sauna Forumon.
A World Sauna Forum résztvevői a partnerkereső programban találkozókat szervezhetnek más regisztrált résztvevőkkel, amit megtarthatnak online vagy a helyszínen személyesen.
Időpont: 2025.06.04-05.
Helyszín: Jyväskylä, Finnország
Regisztráció az eseményre: https://www.b2match.com/e/wsf2025matchmaking
Az esemény weboldala: https://worldsaunaforum.com/

Frissítse adózási ismereteit! Aktuális újdonságok az adózásban!
2025-06-04 09:00 - 10:30 | Pécsi Kereskedelmi Központ, Majorossy Imre utca 36., Pécs, Magyarország
A Nemzeti Adó- és Vámhivatal Baranya Megyei Adó- és Vámigazgatósága negyedik alkalommal tart szezonnyitó tájékoztatót a Pécs-Baranyai Kereskedelmi és Iparkamarával közös szervezésben. A három félórás blokkból álló tájékoztatón az adategyeztetésről, a késedelmi pótlék új elszámolási rendjéről és az eNYUGTA rendszerről kapunk információkat.

Időpont: 2025. június 4. 9:00-10:30
Helyszín: Pécsi Kereskedelmi Központ (7625 Pécs, Dr. Majorossy Imre utca 36.)

Program:

08:30-09:00
Regisztráció

09:00-09:30
Adategyeztetés, az új eljárási forma – Az új adategyeztetési eljárás nem ellenőrzés, hanem partnerként kezeli az adózókat, a hivatal elsőként őket kérdezi meg az észlelt hiba okáról, és elsőként ők kapnak lehetőséget a javításra is.

Dr. Farkas Petra osztályvezető, Ügyfélszolgálati Osztály, Nemzeti Adó- és Vámhivatal Baranya Vármegyei Adó- és Vámigazgatósága

09:30-10:00
A késedelmi pótlék új elszámolási rendje – 2025. január 1-jétől a késedelmi pótlék felszámításának, előírásának szabályai és az erről szóló értesítési gyakorlat is megváltozott.

Spolár Judit főosztályvezető-helyettes, Nyilvántartási Osztály 2., Nemzeti Adó- és Vámhivatal Baranya Vármegyei Adó- és Vámigazgatósága

10:00-10:30
eNYUGTA – egy új korszak kezdete! – 2025. április 1-től lépett hatályba az e-pénztárgépekről szóló rendelet, amely véget vethet a papírnyugtakorszaknak. Most a fejlesztőké a főszerep, idén júliustól pedig már üzembe is helyezhetők – a NAV által engedélyezett – e-pénztárgépek.

Pozsárkó Péter főosztályvezető-helyettes, Helyszíni Ellenőrzési Osztály, Nemzeti Adó- és Vámhivatal Baranya Vármegyei Adó- és Vámigazgatósága

A rendezvény ingyenes, de regisztrációhoz kötött! Kérjük részvételi szándékát június 3. 12.00 óráig jelezze! Köszönjük!

A rendezvényre a jelentkezés lezárult.

Üzleti környezet Törökországban
2025-06-04 14:00 - 16:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A Magyar Kereskedelmi és Iparkamara Üzleti környezet Törökországban címmel tájékoztató rendezvényt szervez, melynek célja, hogy isztambuli és ankarai külgazdasági attaséink előadásában naprakész információkat adjon Törökország gazdasági helyzetéről és az aktuális üzleti lehetőségekről.

Az eseményre várnak minden török piac iránt érdeklődő magyar cég képviselőjét.
Az esemény előzetes programja csatoltan található: PROGRAM

REGISZTRÁCIÓ és további információ: ITT

AI alkalmazása az üzleti- és a mindennapi életben
2025-06-09 - 2025-06-13
Az esemény keretében inspiráló plenáris ülések, informatív workshopok és célzott találkozók biztosítanak lehetőséget ismeretszerzésre és új üzleti vagy tudományos kapcsolatok építésére.

A rendezvény elsődleges célja, hogy elősegítse a mesterséges intelligencia területén érdekelt felek közötti érdemi kapcsolatokat és együttműködéseket, és ezáltal előmozdítsa az innováció élénk ökoszisztémájának kialakulását. Az iparági szakértők, vállalkozások és kutatók összehozásán keresztüli cél, hogy feltárják a mesterséges intelligencia sokrétű alkalmazásait mind az üzleti tevékenységekben, mind a mindennapi életben. Az esemény célja, hogy a tudáscserén, a hálózatépítésen és az értő vitákon keresztül katalizálja az iparágakra pozitív hatást gyakorló mesterséges intelligencia-megoldások fejlesztését és megvalósítását.
Időpont: 2025.06.09-13.
Helyszín: Varsó, Lengyelország
További információ, regisztráció: https://aiabel2025.b2match.io/

Innováció és versenyképesség - cégérték növelés, forráshoz jutás
2025-06-11 10:00 - 13:30 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
Az Enterprise Europe Network célkitűzése a hazai kis- és középvállalkozások versenyképességének növelése, nemzetközi kapcsolatrendszerük bővítése. A HEPA Magyar Exportfejlesztési Ügynökség 2023-ban Üzleti Klub néven indított rendezvénysorozat az elmúlt évek kihívásaira válaszul, ahol olyan témákat dolgoznak fel meghívott szakértő előadókkal, amelyek valamennyi gazdálkodó szerv számára hasznosak lehetnek.

Helyszín: Budapest 1027, Kacsa utca 15-23. HEPA Rendezvényterem (fszt.)
Időpont: 2025. június 11. 10:00-13:30
A soron következő rendezvény témája:
Horizont Európa program Innovation Action típusú felhívásairól
Előadók: Schultheisz Máté és Kállay Tamás – Nemzeti Kapcsolattartó Pont Hálózat / NCP Network Hungary-Nemzetközi Együttműködési Főosztály/ Nemzeti Kutatási, Fejlesztési és Innovációs Hivatal képviseletében
valamint
Sikerhez vezető út – nemzetközi pályázatok
Nemzetközi projektekhez/pályázatokhoz történő kapcsolódás és a kutatás-fejlesztési, valamint az innovációs projektek sajátosságai.
Jó gyakorlatok a tervezéstől a megvalósításon keresztül a projektek sikeres zárásáig. A szellemivagyon-gazdálkodás, a cégértéknövelés, a folyamatok és a digitalizáció, valamint a kutatás-fejlesztési és innovációs projektek kapcsolata. Felkészülés az 56001 innovációmenedzsment szabványra.
Előadók: Kiss János József innovációs és iparjogvédelmi szakmérnök magyar és európai szabadalmi ügyvivő, valamint Glósz Andrea ügyvezető, Glósz és Társa System.
A kiscsoportos workshopon való részvétel díjmentes, azonban előzetes regisztráció szükséges. A résztvevők száma korlátozott, a regisztráció a jelentkezés sorrendjében történik. A sikeres elfogadott regisztrációról értesítést küldenek.
Regisztrálni az alábbi linken lehetséges június 5-ig:
https://barinfo.questionpro.com/t/AO5AtZ6GCn

XVII. Pécsi Pénzügyi Napok
2025-06-12 - 2025-06-13 | Pécsi Tudományegyetem Közgazdaságtudományi Kar, Rákóczi út 80., Pécs, Baranya, 7622, Magyarország
A Magyar Okleveles Adószakértők Egyesülete (MOKLASZ), a partner szakmai szervezetekkel közös szervezésben, immár tizenhetedik alkalommal rendezi meg a pénzügyi-számviteli szakemberek legnagyobb országos találkozóját,
NAPRAKÉSZEN A PÉNZÜGY-SZÁMVITELBEN
/Elmélet és gyakorlat/
címmel a
a XVII. Pécsi Pénzügyi Napokat.
Két plenáris ülés, és tíz szekció -, aktuális gyakorlati témák és izgalmas kutatási eredmények, felkért méltán népszerű – előadók, valamint a patinás helyszín biztosítéka a sok éves sikeres sorozat méltó folytatásának. Ráadásul a szakmai programot követően felhőtlen kikapcsolódást ígérnek a rendezvény kísérő programjai.
Időpont: 2025. június 12-13.
Helyszín: Pécsi Tudományegyetem Közgazdaságtudományi Kar vagy ÉLŐ ONLINE közvetítés
KREDITPONT (személyes részvétel esetén):
adótanácsadó, adószakértő, okleveles adószakértő: 5 kreditpont;
könyvelő: 4 kreditpont.
KEDVEZMÉNY: A PBKIK tagjaként Ön 69.900 Ft helyett 24.900 Ft + áfa / fő áron jelentkezhet a kétnapos konferenciára!
A kedvezményért írjon a pohli.krisztina@pbkik.hu email címre.
További információért és a jelentkezéshez kattintson ide! >> XVII. Pécsi Pénzügyi Napok

Free From Specialty Food & Wine 2025 - üzleti lehetőségek a mindenmentes élelmiszerek piacán
2025-06-17 - 2025-06-18 | Bécs, Ausztria
Csatlakozzon a Free From & Specialty Food 2025 üzletember találkozóihoz, és építsen értékes kapcsolatokat az élelmiszeripar vezető szereplőivel!

A célzott B2B megbeszélések lehetőséget kínálnak új beszállítók, forgalmazók és üzleti partnerek megtalálására a mentes és speciális élelmiszerek piacán.
Fedezze fel az iparági trendeket, bővítse nemzetközi hálózatát, és szerezzen versenyelőnyt ezen a dinamikusan növekvő területen!
Kiemelt területek:

Mentes élelmiszerek
Növényi eredetű, vegán, funkcionális, organikus
Alapanyagok
Gourmet és kézműves ételek és élelmiszerek
Csomagolás mentes élelmiszerek
Bor

A B2B találkozóra 2025. április 30. előtt regisztrálók számára ingyenes belépés biztosított a kiállításra: Free From & Speciality Food 2025
Üzletember találkozó: REGISZTRÁCIÓ

További információ: een@pbkik.hu

MI Workshop – Nézze meg, hogyan tanul a mesterséges intelligencia!
2025-06-18 08:30 - 14:00
Bár az MI-megoldások egyre nagyobb jelentőséget kapnak, sok európai vállalat, különösen a kis- és középvállalkozások, még mindig a felhasználásuk kezdeténél tartanak, hiszen komoly kihívást jelenthet beilleszteni a céges struktúrákba az MI-megoldásokat. Többek között ezt a folyamatot is támogatja a Digital Coach Intelligence (DCI) elnevezésű EU-s projekt, melynek a Pécs-Baranyai Kereskedelmi és Iparkamara is partnere.
Érdekli, hogyan működik a mesterséges intelligencia? Kíváncsi, mivel „etetik”, hogyan tanul képekből, és hogyan old meg feladatokat?
Jöjjön el az interaktív MI Workshopra, ahol:

Képeken keresztül mutatjuk meg, hogyan „gondolkodik” az MI,
Feladatokon keresztül kipróbálhatja, milyen neki „tanítani” valamit,
Megtudhatja, milyen adatokat használ, hogyan értelmez képeket, szöveget és hangot,
Ráláthat arra is, hogyan alakíthatjuk felelősen az MI működését.

A workshop játékos, közérthető formában mutatja be a technológia hátterét – előképzettség nem szükséges, csak nyitottság!
Fedezze fel, hogyan működik a jövő technológiája!
Időpont: 2025.06.18
Helyszín: Informatikai Ágazati képzőközpont – 7622 Pécs, Siklósi út 3.
8:30 – 9:00: Regisztráció
9:00 – 9:30: A DCI projekt bemutatása – Nagy Eszter, PBKIK
9:30 – 12:00: Mit értünk MI alatt a gyakorlatban? – Herbály István, Contrall Kft.
12:00 – 12:30 Ebédszünet
13:00 – 14:00 Workshop
További információ és regisztráció: Nagy Eszter nagy.eszter@pbkik.hu, Pohli Krisztina pohli.krisztina@pbkik.hu
Regisztrációs határidő: 2025. június 16. 12:00

Célpiaci képzés - USA
2025-06-18 09:00 - 16:30, 2025-06-25 09:00 - 16:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
Célpiaci fókuszban az Amerikai Egyesült államok – üzleti lehetőségek a világ legnagyobb gazdaságában témában indít két napon keresztül tartó képzést a HEPA júniusban.
Az Egyesült Államok a világ egyik legnagyobb, leginnovatívabb és legversenyképesebb piaca – ahol a lehetőségek mellett a kihívások is komolyak. Ha egy cég sikeresen akar megjelenni az USA-ban, stratégiai, jogi, üzleti és kulturális szempontból is felkészültnek kell lennie.
A képzés időpontja: 2025.06.18. és 25.
Helyszín: HEPA Magyar Exportfejlesztési Ügynökség székháza – Földszinti Rendezvényterem
1027 Budapest, Kacsa utca 15-23.

A képzés során:

Átfogó képet adnak az ország gazdasági, politikai és kulturális hátteréről
Bemutatják Magyarország és az USA gazdaságdiplomáciai kapcsolatrendszerét
Ismertetik a piacra lépés előnyeit és kockázatait, valamint az aktuálisan ígéretes ágazatokat
Foglalkoznak interkulturális és protokoll ismeretekkel
Valós példákon keresztül mutatják be a sikeres magyar exportőrök tapasztalatait az amerikai piacon

Kinek ajánljuk?
Exportálásban gondolkodó kis- és középvállalkozásoknak, és mindenkinek, aki reális eséllyel akar belépni az USA piacára – nem csak álmodozni róla.
Részvétel: regisztrációhoz kötött, 9900 Ft/fő
Regisztráció: https://barinfo.questionpro.com/a/TakeSurvey?tt=pDa7BRejv0IECHrPeIW9eQ%3D%3D
További információ: https://exportacademy.hu/index.php/events/celpiaci-kepzes-usa/
https://exportacademy.hu/index.php/events/celpiaci-kepzes-usa-2/

Gourmet Üzleti Találkozó 2025
2025-06-19 - 2025-06-20
A kereskedelmi lehetőségek előmozdítására és Nouvelle-Aquitaine agrár-élelmiszeripari és borászati ágazatának kiválóságának bemutatására rendezett esemény összeköti a helyi termelőket és a nemzetközi vásárlókat, hogy új piacokat fedezzenek fel és megerősítsék a globális partnerségeket.

Az esemény a prémium élelmiszer- és italtermékeket kereső nemzetközi vásárlókat célozza meg. Akár termékportfólióját szeretné bővíteni, akár új beszállítókat szeretne felfedezni, vagy saját márkás lehetőségeket szeretne kialakítani, ez az esemény közvetlen hozzáférést biztosít Franciaország egyik leghíresebb gasztronómiai régiójának, Nouvelle-Aquitaine legszínvonalasabb termelőihez.
Időpont: 2025.06.19-20.
Helyszín: Bordeaux, Franciaország
Regisztráció: https://gourmetbusinessmeeting.com/

Mesterséges intelligencia és vezetői szerepek
2025-06-19 10:00 - 13:30
Hogyan támogatja az MI a felsővezetőket és hogyan könnyítheti meg a döntéshozatalt? Hogyan állítható az MI-t az üzleti célok elérésének szolgálatába? Hogyan implementálható a cégkultúrába és vállalati stratégiába? A résztvevőkkel közösen feltérképezzük a mesterséges intelligencia és más innovatív technológiák közötti szinergiákat, és hogyan alkalmazhatják ezeket a saját üzleti életükben.

Workshop célja:
Az MI megoldások biztonságos alkalmazásának támogatása innovációk által – mekkora érték van abban, ha az MI-t más innovációkkal együtt alkalmazzuk.
Workshop ideje: 2025. június 19. 10:00 – 13:30
Helyszín: Teatrum Bistro (1065 Budapest, Nagymező utca 17.)
Előadó: Kerek István, Szani Ferenc, MI szakértők

A DEDIH Klub júniusi workshop alkalmán szó lesz:

Az MI szerepe az üzleti innovációkban: automatizálás, adatfeldolgozás, ügyfélszolgálat, prediktív elemzés, K+F.
MI, mint döntéshozó (?!?) az üzleti világban – néhány szó a bizalomról…
Oktatástechnológia és MI: Hogyan alakítják az MI alkalmazások a tanulási folyamatokat és a vállalati tudásmenedzsmentet?

Találja meg új beszállítóját a China Brand Fair-en, Budapesten!
2025-06-26 - 2025-06-28 | HUNGEXPO Budapesti Vásárközpont, Albertirsai út 10., Budapest, 1101, Magyarország
Ha kínai üzleti partnert, gyártót vagy beszállítót keres, ne hagyja ki a China Brand Fair 2025-öt, amely június 26-28. között kerül megrendezésre a Hungexpo „A” Pavilonjában.

Az esemény egyedülálló lehetőséget kínál arra, hogy új kínai beszállítókat találjon, bővítse termékkínálatát és sikeres üzleti kapcsolatokat alakítson ki. A rendezvény ideális platform a legújabb iparági trendek megismerésére, miközben közvetlenül tárgyalhat a legnagyobb kínai gyártókkal.
Az eddig regisztrált gyártók listája: Kínai kiállítók_üzleti partnerek_tárgyalás

Miért érdemes részt venni?

350 ellenőrzött kínai gyártó
Több mint 15 iparág képviselete: járműipar, zöld energia, építőipar, lakásfelszerelés, szerszámok, munka- és egészségvédelmi felszerelések, műszaki cikkek, elektronikai cikkek, élelmiszeripar, textilipar, ruházat, szépségápolás és még sok más
A legújabb trendek és innovációk
Szakmai konferencia
Értékes nyeremények
Kínai kulturális programok

Időpont és helyszín: 2025 június 26-28. Budapest, Hungexpo „A” Pavilon
A belépés INGYENES, de regisztrációhoz kötött, melyet ezen a linken tud megtenni.

Kína üzleti szemmel – Lehetőségek és tapasztalatok magyar vállalatoktól
2025-06-26 13:00 - 15:00 | HUNGEXPO Budapesti Vásárközpont, Albertirsai út 10., Budapest, 1101, Magyarország
A China Brand Fair első napján egy szemináriumra is sor kerül, ami különösen érdekes lehet azok számára, akik kínai üzleti partnerben gondolkodnak. A részvételhez nem szükséges külön regisztráció, elég az eseményre való jelentkezés.
A szemináriumról:
A 2025-ös China Brand Fair egyik legizgalmasabb programja a 2025. június 26-án 13:00 órakor megrendezésre kerülő, „Kína üzleti szemmel – Lehetőségek és tapasztalatok magyar vállalatoktól„ címet viselő üzleti szeminárium, ahol két elismert magyar szakember osztja meg tapasztalatait a kínai-magyar üzleti együttműködés kihívásairól és lehetőségeiről. A résztvevők valódi gyakorlati tudással gazdagodhatnak: az előadásokból kiderül, hogy hogyan érdemes elindulni a kínai piac felé, milyen kulturális különbségekre kell felkészülni, mik az együttműködés esetleges buktatói – és persze mik az előnyei? Az előadások nem csupán inspirációt nyújtanak, hanem kézzelfogható tanácsokat is adnak mindazoknak, akik a jövőben együttműködést keresnek kínai partnerekkel.

REGISZTRÁCIÓ
Tasnády Előd – Az üzleti és kulturális hidak építője
Tasnády Előd a CCTA Magyar-Kínai Kft. ügyvezető igazgatója, aki hosszú évek óta segíti a magyar és kínai cégek közötti együttműködés kiépítését. Széleskörű diplomáciai és üzleti tapasztalatai, valamint a kínai piac mélyreható ismerete révén az egyik legavatottabb hazai szakértő a témában.
A CCTA célja, hogy professzionális, személyre szabott szolgáltatásokkal segítse a magyar–kínai kereskedelmi, befektetési és kulturális kapcsolatok fejlődését. A budapesti és ceglédi irodák mellett a CCTA állandó jelenléttel bír Kína több nagyvárosában is, így hatékonyan képes közvetíteni a két gazdasági térség között. A szolgáltatások skálája a piackutatástól a vízumügyintézésen át egészen a testvérvárosi kapcsolatok kiépítéséig terjed.
Előadásában szó lesz az európai és kínai üzleti kultúra közötti különbségekről, a kínai piacra történő belépés lehetséges stratégiáiról, valamint arról, hogy miért és hogyan érdemes a magyar cégeknek Kína felé nyitniuk. A hallgatóság betekintést nyerhet a kínai piacban rejlő lehetőségekbe, valamint gyakorlati tanácsokat kap az első lépések megtételéhez.
Gyenese Péter – Minőség európai tudással, kínai hatékonysággal
Gyenese Péter az AGS Mérnökiroda operatív igazgatója. A fröccsöntő szerszámokat gyártó vállalat egyik meghatározó vezetőjeként saját tapasztalatain keresztül mutatja be, hogyan lehet sikeresen integrálni kínai gyártópartnereket egy európai vállalkozás működésébe.
A 2017-ben alapított szombathelyi AGS Mérnökiroda műanyag fröccsöntő szerszámok gyártására specializálódott. A cég hibrid modellt alakított ki, amelyben a hazai szakértői csapat felel a precíz tervezésért és irányításért, míg a kivitelezés kínai gyártópartnerekkel történik. Ez a megközelítés lehetővé teszi nagy hozzáadott értékű termékek előállítását versenyképes áron és rövid átfutási idővel. A vállalat évente 120-160 új fröccsöntő szerszámot gyárt és Prágában, Budapesten és Hongkongban is rendelkezik irodákkal.
Előadása gyakorlati példákon keresztül világít rá arra, hogyan válhat egy kínai partner az üzleti siker kulcsává. Szó esik az magyar-kínai együttműködés előnyeiről, a leggyakoribb buktatókról, valamint azokról az üzleti és kulturális különbségekről, melyekre minden európai vállalatnak fel kell készülnie. Az AGS példája jól szemlélteti, milyen hozzáadott értéket eredményezhet egy jól megválasztott kínai együttműködés.
Ne hagyja ki ezt a páratlan lehetőséget!
A China Brand Fair üzleti szemináriuma egyedülálló lehetőség, hogy első kézből, hiteles hazai szakértőktől szerezzen tudást a kínai piacról. Legyen ön is részese ennek a különleges eseménynek, tanuljon tapasztalt vállalkozóktól, építsen kapcsolatokat és tegyen tudatos lépéseket a sikeres kínai nyitás irányába! Ne feledje: a jövő üzleti sikereit ma kell megalapozni.
Regisztráljon most és biztosítsa helyét a szemináriumra!

Minőségi projektmenedzsment – jól menedzselt minőség a FILMEX Packaging-nél
2025-06-26 14:00 | Mischler Cukrászda (7633 Pécs, Erkel Ferenc u. 8.), Erkel Ferenc u. 8., Pécs, Baranya, 7633, Magyarország
Menedzsment kultúra fejlesztése témában rendezi meg a Kamarai Minőségügyi Klub a következő eseményét. Milyen a sikeres minőségkultúra-fejlesztési projekt? Béda Károly (MAVASZK Kft.) felvezetésével ez alkalommal a FILMEX Packaging Kft. minőségi kultúrájába, működésébe enged betekintést Piukovics Márk ügyvezető.

Dátum: 2025. június 26. (csütörtök)
Időpont: 14-16 óra
Helyszín: Mischler Cukrászda (Pécs, Erkel Ferenc u. 8.)
Parkolás: Erkel Ferenc utcában, Lázár Vilmos utcában és az Endresz György utcában lehetséges

Miről lesz szó?
A FILMEX Packaging Kft. példáját Piukovics Márk, a cég ügyvezetője mutatja be egy beszélgetés keretében.

Melyek az alapfeltételei egy sikeres projektnek?
Milyen szakaszokból épül fel, hol vannak a választóvonalak?
Milyen problémák merülnek fel, azokat hogyan lehet orvosolni?

Az esemény nem előadás jellegű, alkalom nyílik a résztvevők közötti benchmarkingra.
A témákat felvezeti és moderálja: Béda Károly, a MAVASZK Kft. ügyvezetője.
A részvétel díjmentes, de rendezett kamarai regisztrációhoz és előzetes jelentkezéshez kötött!
Jelentkezés:
Jelentkezéseiket június 20. délig kérjük:

A klubrendezvények rendszeres látogatói részéről egyszerű e-mailes visszajelzés elegendő (jövök / nem jövök).
Az új jelentkezőket kérjük a jelentkezési lap kitöltésére – ehhez kérjük, KATTINTSANAK IDE!

A FILMEX Packaging Kft. egy magyarországi vállalat, amely fóliák és csomagolóanyagok gyártásával foglalkozik. A cég fő termékei közé tartoznak a műanyag csomagolóanyagok különböző iparágak számára, mint például élelmiszeripar, elektronikai összeszerelőüzemek, autóipar és építőipar, illetve mezőgazdasági és háztartási felhasználásra is gyártanak. A FILMEX elkötelezett a fenntarthatóság mellett, és a környezetbarát csomagolási megoldások fejlesztésére fókuszál. Az általuk gyártott polietilén granulátumok 50%-a újrahasznosított anyagból származik. A cég folyamatosan innovál és fejleszti technológiáit, hogy a legjobb minőségű termékeket biztosítsa ügyfelei számára.
Tanúsítványok: BRC Globális Szabvány, ISO 9001:2015, ISO 14001:2015
Az előző – hasonló témájú – klubülésről, melyen Szanyi Gábor (CAADEX Kft.) osztotta meg gondolatait, Ozsváth Tamás (Termoplast Kft.) így nyilatkozott:
„Először is köszönöm a meghívást. Nagyszerű volt, hogy ilyen interaktív módon zajlott az előadás. Szanyi Gábor előadása, gondolatai és minden témát érintő okfejtései sok pluszt adtak az egész programhoz. A részemről történő elvárásokat túlteljesítette az egész program. Sok hasznos gondolatot hallottam és vitattunk meg.”
További információ:
Császár Gergely (csaszar.gergely@pbkik.hu)
Piacsek László (piacsek.laszlo@pbkik.hu)
* * *
Szakmai együttműködő partnerek:

CERT TANÚSÍTÓ ZRT.
MAVASZK Kft.

A rendezvényt a vállalkozások nemzetközi sikereit elősegítő Enterprise Europe Network támogatja.

Fedezze fel az építőipar jövőjét a Circular DigiBuild segítségével!
2025-06-30 10:00 - 11:30 | Online – Teams
Csatlakozzon az építőipart a fenntartható és körkörös gyakorlatok révén átalakító innovatív kezdeményezéshez. A Circular DigiBuild a digitális technológiákat használja ki az erőforrás-felhasználás optimalizálására, a hulladék minimalizálására és a környezetbarát építési megoldások népszerűsítésére a Duna menti régiókban.
Ezen fejlesztések bemutatása és a politikai döntéshozók bevonása érdekében 2025. június 30-án online, a Teams platformon tematikus nyílt webináriumot tartanak „Danube Policies for a Cleaner Construction”címmel. Ez a webinárium értékes lehetőséget kínál a politikai döntéshozók és az érdekelt felek számára, hogy megismerjék a zöldebb építés innovatív stratégiáit.
A részvétel ingyenes de előzetes regisztrációhoz kötött.
Regisztráció: https://forms.office.com/Pages/ResponsePage.aspx?id=Atq4iaY5H0eRdj9dqk6Od0mG7b3RafVNnUc97wxJlWZUNjZZSko0Q00wTktXRkhGQ0xZVVhPVU1OWC4u
Időpont: 2025.06.30. 10.00-11.30
Helyszín: Online (Teams alkalmazás)
A workshop nyelve, angol!
A „The review” címet viselő tanulmány a Duna-régió országaiban a tiszta építési gyakorlatok innovációjának előmozdításával kapcsolatos politikákat vizsgálja, hangsúlyt fektetve a digitalizációra és a körforgásos gazdasági megközelítésekre. Elemzi a meglévő kutatási és innovációs stratégiákat az intelligens szakosodásért (RIS3) és a kiegészítő szakpolitikákat, hogy azonosítsa a hiányosságokat, a kihívásokat és az átvihető legjobb gyakorlatokat.
Legyen részese a változásnak – járuljon hozzá az intelligensebb, zöldebb építési gyakorlatokhoz, amelyek a közösségek és a környezet javát szolgálják.
Bővebb információ a Circular DigiBuild projektről: https://interreg-danube.eu/projects/circular-digibuild

Torino Fashion Match 2025
2025-07-01 - 2025-07-03 | Torino, Torino, Olaszország
Idén is nemzetközi üzletember találkozót és konferenciát szervez az Enterprise Europe Network a 10. Torinoi Divathét részeként 2025. július 1-3. között!

Ez a rangos nemzetközi esemény összehozza a kreatívipari vállalatokat és innovatív márkákat a világ minden tájáról, nagy hangsúlyt fektetve a fenntarthatóságra és a teljes ellátási láncra.
Az üzletember találkozó többek között a textil- és a divatipar cégeinek, a tervezőknek, a kis- és nagykereskedőknek is kiváló lehetőséget nyújthat a nemzetközi piacon való megjelenésre, a divatipar legújabb trendjeinek, technológiáinak feltérképezésére; a külföldi partnerkapcsolataik kialakítására, bővítésére és így potenciális üzleti partnerek megismerésére.
A rendezvényen a résztvevők az előzetesen feltöltött cégprofillal nem csak bemutathatják szolgáltatásaikat, termékeiket, de az egyéni igények, ajánlatok megfogalmazásával a legtöbbet hozhatják ki a személyre szabott, előre ütemezett üzleti találkozóikból.
KIEMELT TÉMÁK:

Divat és textil
Kreatív iparágak (ruházati cikkek és kiegészítők, ékszerek, táskák, sálak, kesztyűk, lábbelik).
SportsWear| Activewear | SwimWear – intelligens és ipari textíliák a sportipar számára.
Digitális megoldások és AI technológiák a divatipar számára
Kiskereskedelem | E-kereskedelem

Az üzletember találkozón való részvétel ingyenes, de előzetes regisztrációhoz kötött.

NIS2 tájékoztató fórum – Amit a gyártók és beszállítók most tehetnek a megfelelésért
2025-07-02 09:30 - 12:00 | Tolna Vármegyei Kereskedelmi és Iparkamara, Arany J. u. 23-25., Szekszárd, 7100, Magyarország
A NIS2 irányelv végrehajtása már nem csak a nagyvállalatokat érinti: a kritikus ágazatok beszállítóira és szolgáltatóira is hatással van. Tudja, hogyan kell megfelelni az új követelményeknek?
Vegyen részt 2025. július 2-án Szekszárdon a Tolna Vármegyei Kereskedelmi és Iparkamara rendezvényén, ahol gyakorlati útmutatást kap a sikeres felkészüléshez és auditáláshoz!

Miért kiemelten fontos a részvétel?
A kiberbiztonsági követelmények már nemcsak a közvetlenül érintett, nemzetbiztonsági szempontból kritikus szektorban tevékenykedő közép- és nagyvállalatokat érintik. Azon beszállító vállalkozásoknak is meg kell felelniük, amelyek ilyen cégekkel dolgoznak együtt.
A megfelelés nem csupán jogszabályi kötelezettség, hanem versenyelőny is lehet – a megfelelő felkészülés kulcsa a biztonságos és stabil működésnek. Rendezvényünk célja, hogy érthető, azonnal alkalmazható ismereteket nyújtson a NIS2 követelményeiről, az auditfolyamatok buktatóiról és a legjobb gyakorlatokról.
Kiberbiztonsági szempontból különösen veszélyeztetettek a gyártástámogató rendszerek, amelyek védelme eddig nem kapott kellő figyelmet – most viszont kulcskérdéssé vált, ezért ajánljuk rendezvényünket az ipari gyártó cégek figyelmébe is.
A rendezvény középpontjában:

Hol tartanak a hazai kkv-k a NIS2 felkészülés folyamatában?
Mit jelent a NIS2 megfelelés a gyakorlatban – és hogyan támogathatja azt egy szoftver?
Milyen auditfolyamatokra kell számítani, és mik az eddigi tapasztalatok?
Milyen kiberbiztonsági kihívásokkal néznek szembe a gyártástámogató rendszerek?

Tegye fel kérdéseit személyesen kiberbiztonsági szakértőknek, auditornak vagy szoftverfejlesztőnek – első kézből kaphat választ!
Rendezvény részletei:
Időpont: 2025. július 2. (szerda), 09:45 – 11:40
Helyszín: Tolna Vármegyei Kereskedelmi és Iparkamara
7100 Szekszárd, Arany János u. 23–25., 3. emeleti előadóterem
Program:
09:45 – Regisztráció
10:00 – Köszöntő
10:05 – NIS2 felkészülés a KKV-k szemszögéből
Előadó: Nagy Imre, elektronikus információs biztonsági vezető
10:25 – NIS2 megfelelés és audit az ipari rendszerek szemszögéből
Előadó: Hinkel Attila, kiberbiztonsági szakértő, Alverad Kft. ügyvezető
10:55 – NIS2 a gyakorlatban. Hogyan tudja a megfelelést és az auditot egy célszoftver támogatni?
Előadó: Dr. Váczi Dániel, Brind kiberbiztonsági startup alapítója, ügyvezető
11:25 – Kérdések és válaszok
A részvétel ingyenes, de regisztrációhoz kötött!
Regisztráció határideje: 2025. július 1., 14:00
További információ és regisztráció

Co-Matching 2025
2025-08-28
A Co-Matching 2025 egy virtuális üzletember-találkozó, amelyet a Kocaeli Kereskedelmi Kamara, az ABiGEM East Marmara és az Enterprise Europe Network közösen szervez 2025. augusztus 28-án.

Idén is lehetőséget kapnak a résztvevők, hogy kapcsolatba lépjenek török vállalatokkal, és üzleti együttműködéseket alakítsanak ki. Az esemény online zajlik, így az utazással járó idő- és költségigény is elkerülhető. A beszélgetőpartnerek egy gondosan összeállított cégcsoportból kerülnek ki, amelyek a Kocaeli régióban működnek, és az adott szektorra specializálódtak.
A virtuális üzletemberi találkozón való részvétel ingyenes, de előzetes regisztrációhoz kötött.
További információ: een@pbkik.hu

WCFS 2025 Matchmaking
2025-09-01 - 2025-09-03
Idén 5. alkalommal kerül megrendezésre a WCFS, aminek keretein belül az Enterprise Europe Network üzleti partnerkereső programot szervezett 2025. szeptember 1-3-ig!

A konferencia helyet ad az innováció, kollaboráció és tudás megosztásának a “Floating Solutions for Sustainable Urban Waterfront Development and the Blue Economy” (úszó megoldások a fenntartható városi vízpart fejlesztéséért és a kékgazdaságért) témakörben.
A résztvevőknek emellett lehetősége lesz előre egyeztetett üzleti találkozókon részt vennie, cégek, kutatók, projektpartnerek képviselővel. Ezzel lehetőségük adódik partnerkapcsolatok kialakítására, bővítésére és potenciális partnerek megismerésére.
KIEMELT TÉMÁK:

Városi vízparti területek és lebegő infrastruktúra
Tengeri megújuló energiaforrások
Klímaadaptív lebegő közösségek
Fenntarthatóság és környezeti hatás
Gazdasági lehetőségek a kékgazdaságban

A konferencián való részvétel nem ingyenes és előzetes regisztrációhoz kötött, azonban az üzleti találkozók ingyenesek de szintén regisztrációhoz kötöttek.

63. Közgazdász-vándorgyűlés - az év legrangosabb gazdasági konferenciája
2025-09-04 - 2025-09-05 | Pannon Egyetem – Veszprém
Veszprém városa ad otthont a hazai közgazdász szakma legrangosabb éves konferenciájának: a 63. Közgazdász-vándorgyűlést 2025. szeptember 4–5-én a Pannon Egyetemen rendezi meg a Veszprém Vármegyei Kereskedelmi és Iparkamarával, a Pannon Egyetemmel és Veszprém Megyei Jogú Város Önkormányzatával együttműködve az idén 131 éves Magyar Közgazdasági Társaság.

Az elmúlt évek közgazdász-vándorgyűléseihez hasonlóan idén is két plenáris ülés és 16 helyszíni szekció várja majd a mintegy 600–700 fős közönséget. A konferencia plenáris előadásai és szekciói a magyar gazdaság helyzetének általános elemzésén túl olyan kihívásokra reflektálnak majd, mint az egyre nagyobb aggodalomra okot adó geopolitikai folyamatok gazdasági következményei; a Trump-kormányzat vám- és kereskedelempolitikájának hatása a világgazdaságra és a magyar vállalatokra; a mesterséges intelligencia okozta kihívások, a bankrendszer és a hitelezési piac kilátásai vagy éppen a klímaalkalmazkodással járó feladatok.

A tanácskozás plenáris üléseinek előadói között ott lesz Varga Mihály jegybankelnök, Nagy Márton nemzetgazdasági miniszter, Navracsics Tibor közigazgatási és területfejlesztési miniszter, valamint a Költségvetési Tanács, az Állami Számvevőszék és a KAVOSZ elnöke is. Idén is lesz bankvezérek kerekasztala, makrogazdasági elemzői fórum, és külön szekció foglalkozik majd a hazai iparpolitika munkaerőpiaci kihívásaival, vagy éppen az ellátási láncok szakadásaival, a sportgazdasági szekcióban pedig három olimpiai bajnokunk teszi tiszteletét Veszprémben. A helyszíni szekciók mellett idén is 5–7 előzetesen rögzített szekció gazdagítja majd a vándorgyűlés tematikáját. A konferencia folyamatosan frissülő, bővülő programja ezen a linken elérhető.
A konferenciára a szervezők hívják, várják a vármegyék vállalkozóit, a vármegyék meghatározó vállalatainak vezetőit, munkatársait, gazdasági életének szereplőit!
A 63. Közgazdász-vándorgyűlés regisztrációs felülete a https://mkt.pannonkonferenciak.hu/ linken elérhető.
A konferenciával kapcsolatos friss információk megtalálhatók a rendezvény honlapján, a https://kozgazdasz-vandorgyules.blog.hu/ linken.

Enterprise Horizon - ingyenes pályázati képzési program
2025-09-10 09:00 - 12:00 | Nemzeti Innovációs Ügynökség, 1077 Budapest, Kéthly Anna tér 1., Budapest, 1077, Magyarország
A Nemzeti Innovációs Ügynökség Nonprofit Zrt. “Enterprise Horizon” elnevezésű ingyenes pályázati képzési programjának keretében a kezdő szinttől egészen a Horizon Europe pályázat beadásáig támogatják a jelentkezőket. A program elsősorban a hazai kis- és középvállalkozásokat segíti a közvetlen uniós forrásokhoz történő hozzáférésben.

A kezdő képzés során áttekintést nyújtanak a Horizon Europe Pályázati rendszer sajátosságairól, a résztvevők felmérhetik, hogy érdemes-e pályázniuk.
Ezt követően, haladó szinten a konkrét pályázati felhívásokat, pénzügyi szabályokat, konzorciumépítési lehetőségeket mutatják be hazai jó példákkal, gyakorlati tapasztalatokkal alátámasztva.
A harmadik szinten pedig az EIC pályázat beadását tervező vállalkozásokat mentorálják egyénileg a pályázat beadásáig.
Következő képzési időpontok:

2025. szeptember 10. kezdő pályázati képzés: Start – Enterprise Horizon workshop | Nemzeti Innovációs Ügynökség
2025. szeptember 30. haladó pályázati képzés: Progress – Enterprise Horizon workshop | Nemzeti Innovációs Ügynökség

A megadott linken tud regisztrálni az ingyenes képzésre. Amennyiben további kérdése merülne fel a képzéssel vagy a regisztrációval kapcsolatosan, akkor jelezze a szabo.terez@niu.hu e-mail címen.

SmartMan - Smart Manufacturing Konferencia és Fesztivál 2025.
2025-09-11 08:00 - 2025-09-26 17:00
A Pécs-Baranyai Kereskedelmi és Iparkamara számára is fontos az ipari digitalizáció és az automatizálás. Figyelmükbe ajánljuk a 2025. szeptember 11-én megvalósuló Konferenciát és a szeptember 15-26. között lezajló SmartMan Fesztivált.

Megismerkedne a hazai ipari digitalizációs ökoszisztéma kulcsszereplőivel?
Érdeklik az ipart érintő hazai és nemzetközi kihívások a piac és az oktatás terén?
Szeretne többet hallani a versenyképességről, a termelési hatékonyság növeléséről?
Megismerné a hazai ipari digitalizációs megoldásokat?
Megismerné az AI alkalmazhatóságát az iparban?

Az ipari digitalizáció testet ölt
Az Ipar 4.0 Nemzeti Technológiai Platform Szövetség által életre hívott SmartMan Konferencia és SmartMan Fesztivál átfogó képet ad, inspirációt nyújt az ipari digitalizációs ökoszisztéma szereplőinek. A rendezvény fő célja és tematikája a magyar gazdaság résztvevőinek versenyképessége a volatilis hazai- és nemzetközi környezetben, ezen belül is fókuszálva az ipari digitalizáció szerepére. A fesztivál keretében az ökoszisztéma szereplői mutatják be működés közben ipari digitalizációs megoldásaikat, fejlesztéseiket, ezáltal is hozzájárulva a további fejlesztések megvalósításához, a hazai ipari digitalizáció növeléséhez.
2025. szeptember 11-én a Nemzeti Technológiai Platform Szövetség által rendezett SmartMan Konferencián többek között előad:

Nagy Márton, nemzetgazdasági miniszter
Prof. Dr. Palkovics László, AI kormánybiztos
Dr. Szászi István, a Bosch csoport vezetője Magyarországon és az Adria régióban; a Budapesti Fejlesztési Központ vezetője

A konferencián további előadások és panelbeszélgetések keretében ismerik meg a résztvevők a KKV és nagyvállalati szektort, a kutatás-innovációt, valamint az oktatást érintő kihívásokat, lehetőségeket a hazai ipari digitalizációs ökoszisztéma élvonalbeli vezetői által.
A vállalkozások számára a szeptemberi eseménysorozat vonatkozásában két lehetőség kínálkozik:

egyrészt regisztrálhatnak az egynapos, díjmentes konferenciára (2025. szeptember 11.), ahol a résztvevőket a magyar gazdaság kiemelt szereplői köszöntik – többek között Nagy Márton nemzetgazdasági miniszter, dr. Palkovics László mesterséges intelligenciáért felelős kormánybiztos és Dr. Szászi István, a Bosch csoport vezetője Magyarországon és az Adria régióban. A délutáni szekciókban nagyvállalati és kkv-szektorból érkező cégvezetők, ipari és akadémiai szakemberek beszélgetnek a digitalizáció aktuális kérdéseiről.
másrészt 2025. szeptember 15–26. között országosan, mintegy 100 helyszínen zajló fesztiválon kiállítóként díjmentesen vehetnek részt. A cégek bemutathatják digitális, automatizált, Ipar 4.0 alapú megoldásaikat, alkalmazásaikat, amelyekre büszkék. A bemutatás történhet fizikai látogatás vagy előadás formájában. A résztvevők szabadon választhatják meg a számukra legmegfelelőbb megjelenési módot. A fesztivál erős médiafigyelem mellett zajlik, bővebb információ a mellékelt ismertetőben található.

Összegezve tehát a térítésmentes szakmai konferencia inspiráló előadásokat, élő technológiai bemutatókat, gyakorlati példákat, és nem utolsósorban hasznos kapcsolatépítési lehetőséget kínál mindazoknak, akik nyitottak az ipari digitalizáció fejlődési irányaira. A fesztivál kiállítójaként jelentkező vállalkozások pedig országos láthatóságra tehetnek szert, szakmai kapcsolatokat építhetnek, élőben mutatkozhatnak be az ipari digitalizációs ökoszisztéma legfontosabb szereplőinek és döntéshozóinak, miközben erősítik munkáltatói márkájukat is.
Az Ipar 4.0 Nemzeti Technológiai Platform Szövetség az idei évben második alkalommal rendezi meg SmartMan – Smart Manufacturing Festival rendezvénysorozatát, amely célja, hogy inspirációt nyújtson az ipari digitalizáció iránt érdeklődést mutató cégeknek, vállalatoknak, kutatóhelyeknek, szak- és felsőoktatási hallgatóknak. Az ipari digitalizáció kínálta tudás és alkalmazási képesség olyan lehetőségeket tartogat magában, amelyet bemutatni, megismertetni másokkal inspiráló, jövőbe mutató, közös együttműködéseket kialakító tevékenység.
A Nemzeti Technológiai Platform Szövetség által életre hívott SmartMan rendezvény-sorozat idén, 2025. szeptember 11-én egy-napos szakmai konferenciát szervez, amely célja, hogy átfogó képet adjon, inspirációt nyújtson az ipari digitalizációs ökoszisztéma szereplőinek. A rendezvény fő célja és tematikája a magyar gazdaság résztvevőinek versenyképessége a volatilis hazai- és nemzetközi környezetben, ezen belül is fókuszálva az ipari digitalizáció szerepére. A szereplők a gazdasági ökoszisztéma résztvevői egymással együttműködnek, folyamataik összekapcsolódnak, így a digitalizációs érettség szintje, a termelékenység, a hatékonyság növelése valamennyi együttműködő közös érdeke.
A SmartMan konferencia célja, hogy megvilágítsa ezen együttműködések fontosságát, bemutassa, hogy a stakeholderek csak egymásra támaszkodva, közösen együttműködve lehetnek sikeresek. Transzparensen be kívánjuk mutatni azokat a hazai- és nemzetközi példákat, amelyeket szakterületeinken – legyen szó akár nagyvállalati vagy KKV környezet, akár az oktatás, akár a kutatás-innováció területéről – megismertünk, vagy tervezünk.
A fesztiválon való részvétel kiállítóként és látogatóként is előzetes regisztrációhoz kötött!
Bővebb információ: www.smartmanfest.hu
Bármilyen kérdés esetén keresse Kulcsár Gizellát az alábbi elérhetőségeken: gizella.kulcsar@smartman.hu telefon: +36 30 50 30 983

Connect2Slovenia
2025-09-18 | Celje Fair, Dečkova cesta 1., Celje, 3000, Szlovénia
A Connect2Slovenia Szlovénia vezető üzletember találkozója amit az International Trade and Business Fair in Celje részeként tartanak 2025. szeptember 18.-án.

Az esemény kis- és középvállalkozásokat, startupokat és növekedési fázisban lévő vállalkozásokat hoz össze az intelligens ipar, az autóipar, a fémipar, az elektrotechnika és elektronika, a mobilitás, a közlekedés és a logisztika területeiről.
A délelőtti program egy panelbeszélgetéssel indul a fenntartható üzletvitelről és a körforgásos gazdaságról, amit délután célzott üzleti megbeszélések (B2B-találkozók) követnek.
KIEMELT TÉMÁK:

Industry 4.0 megoldások és technológiák
Digitalizáció
Autóipar
Fémipar
Elektrotechnika és elektronika
Mobilitás, közlekedés és logisztika
Kutatás, fejlesztés és technológiai transzfer

Az üzletember találkozón való részvétel ingyenes, de előzetes regisztrációhoz kötött.

Kamarai Fenntarthatósági Klub - Fókuszban a globális klímaváltozás
2025-09-18 14:00 - 16:00 | Pécsi Kereskedelmi Központ, Majorossy Imre utca 36., Pécs, Magyarország
A Kamarai Fenntarthatósági Klub szeptemberi ülésén az egész emberiséget érintő klímaváltozás lesz a fókuszban.

A klímaváltozás hatásai globális szinten egyre érzékelhetőbbé válnak, és az üzleti szféra is kulcsszerepet játszik a megoldáskeresésben. Klubülésünk célja, hogy bemutassuk a vállalatok előtt álló kihívásokat és lehetőségeket a fenntartható működés kialakításában.
Az ülésen a „Klímaváltozás, mint az emberiség legnagyobb kihívása és annak reális céges gyakorlata” címmel, dr. Dittrich Ernő – a műszaki tudományok doktora, a Pécsi Tudományegyetem Környezetmérnök Tanszékének oktatója, a Kamarai Fenntarthatósági Klub elnöke tart előadást.
Időpont: 2025. szeptember 18. 14.00-16.00
Helyszín: PBKIK, 7625 Pécs, Dr. Majorossy I. u. 36.
Az előadást követően lehetőség lesz kötetlen beszélgetésre. Ezen túlmenően a Klub számos érdekes témával várja még az érdeklődőket.
Az ülés nyilvános, de előzetes regisztrációhoz kötött, várunk szeretettel minden érdeklődőt, aki a felelősségteljes, fenntartható megoldások iránt elkötelezett!
Kérjük, hogy a nem klubtagok részvételi szándékukat 2025.09.15-ig jelezzék a következő linken: https://forms.gle/oVd2LDKzgiFc3GFb9
